Document ID: 32004D0846

Euroopa Parlamendi ja nõukogu otsus nr 846/2004/EÜ,
29. aprill 2004,
millega muudetakse nõukogu otsust 2000/821/EÜ Euroopa päritoluga audiovisuaalteoste arendamise, levitamise ja nende müügi edendamise soodustamiseks mõeldud programmi rakendamise kohta (MEDIA Plus - arendamine, levitamine ja müügi edendamine) (2001-2005)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 157 lõiget 3,
võttes arvesse komisjoni ettepanekut,
võttes arvesse majandus- ja sotsiaalkomitee arvamust, [1]
võttes arvesse regioonide komitee arvamust, [2]
toimides asutamislepingu artiklis 251 sätestatud korras [3]
ning arvestades järgmist:
(1) Otsusega 2000/821/EÜ [4] kehtestas nõukogu ajavahemikuks 1. jaanuarist 2001- 31. detsembrini 2005 programmi Media Plus, mis soodustab Euroopa päritoluga audiovisuaalteoste arendamist, levitamist ja müügi edendamist.
(2) On eriti oluline tagada ühenduse põhimõtete järjepidevus Euroopa audiovisuaalsektori toetamisel, võttes arvesse ühenduse eesmärke vastavalt asutamislepingu artiklile 157.
(3) Samuti on eriti oluline, et komisjon annaks hiljemalt 31. detsembril 2005 Media Plus programmi kohta täieliku ja üksikasjaliku hinnanguaruande, et seadusandlik institutsioon saaks õigeaegselt käsitleda uue Media Plus programmi ettepanekut, mille kavandatav algus on 2007. aastal, ning et eelarvepädevad institutsioonid saaksid hinnata vajadust uue finantsraamistiku järele,
ON VASTU VÕTNUD JÄRGMISE OTSUSE:
Artikkel 1
Otsust 2000/821/EÜ muudetakse järgmiselt.
1. Artikli 1 lõikes 1 asendatakse kuupäev "31. detsember 2005" kuupäevaga "31. detsember 2006".
2. Artikli 5 lõikes 2 asendatakse võrdlussumma 350 miljonit eurot 453,6 miljoni euroga, kusjuures finantsperspektiivi muutmise kohaselt on arvesse võetud korrigeerimist laienemise tõttu.
Artikkel 2
Käesolev otsus jõustub Euroopa Liidu Teatajas avaldamise päeval.
Strasbourg, 29. aprill 2004

Labels: 12
0
15
5